OpenLLM-France/wikimedia huggingface dataset:
# Ctenomys famosus

Ctenomys famosus és una espècie de mamífer rosegador de la família dels ctenòmids. És endèmic de la serralada de Famatina (Argentina). Se sap molt poca cosa sobre el seu hàbitat i la seva història natural, en gran part perquè és conegut a partir d'un sol espècimen trobat a principis del segle XX. Es desconeix si hi ha cap amenaça significativa per a la supervivència d'aquesta espècie.

## Referències

* ↑ Bidau, C.; Lessa, E.; Ojeda, R. Ctenomys famosus. UICN 2008. Llista Vermella d'espècies amenaçades de la UICN, edició 2008, consultada el 30 gener 2015.
# Ministeri de Medi Ambient, Energia i Canvi Climàtic de Grècia

Ministeri de Medi Ambient, Energia i Canvi Climàtic (en grec: Υπουργός Περιβάλλοντος, Ενέργειας και Κλιματικής Αλλαγής) és un ministeri del govern de Grècia responsable de la gestió del Medi Ambient, Energia i Canvi climàtic. Va ser creat el 7 d'octubre de 2009, després de la victòria electoral del Moviment Socialista Panhel·lènic el 4 d'octubre, procedent de l'ex ministeri de Medi Ambient, Urbanisme i Obres Públiques.

## Llista de Ministres de Medi Ambient, Energia i Canvi Climàtic

| Nom | Entrada | Sortida | Partit | Notes |
| Tina Birbili | 7 d'octubre de 2009 | 17 de juny de 2011 | Moviment Socialista Panhel·lènic | |
| Giorgos Papakonstantinou | 17 June 2011 | 17 May 2012 | Moviment Socialista Panhel·lènic | |
| Gregory Tsaltas | 17 de maig de 2012 | 21 de juny de 2012 | Independent | Govern de transició |
| Evangelos Livieratos | 21 de juny de 2012 | now | Independent, proposat per PASOK | Govern de coalició |

## Vegeu també

* Govern de Grècia

## Enllaços externs

* Web oficial del Ministeri
# Fòsfor (desambiguació)

«fòsfor» té aquests significats:
* Fòsfor (element químic), element químic de nombre atòmic 15 i símbol P. És un no-metall multivalent pertanyent al grup del nitrogen (grup 15) que es troba en la natura combinat en fosfats inorgànics i en organismes vius però mai en estat natiu.
* Fòsfor (fill d'Astreu), segons la mitologia grega, Fòsfor fou un déu, fill d'Astreu i d'Eos. És una personificació de l'estel del matí.
* Un fòsfor (substància fosforescent) és una substància amb el fenomen de luminescència.
Viccionari
# Teo Escamilla

Teodoro Escamilla Serrano, més conegut com a Teodoro Escamilla (Sevilla, 20 d'octubre de 1940-Matanzas, Cuba, 21 de desembre de 1997) va ser un director de fotografia i cineasta espanyol.

## Trajectòria

Deixeble de Luis Cuadrado, va començar treballant com a reporter gràfic i fotògraf per a revistes com Sábado Gráfico, Cine en siete días, El Caso o el diari Madrid. Després treballà com a il·luminador per a Televisión Española. Després va treballar com a director de fotografia amb Carlos Saura, Jaime de Armiñán, Enrique Brasó, Manuel Gutiérrez Aragón, Josefina Molina, José Luis Borau, Antonio Giménez Rico o Ricardo Franco. El 1980 va debutar com a director amb el curtometratge Quiero ser mayor. L'any següent va dirigir l'episodi Soñando para vivir (1981) per la pel·lícula col·lectiva Cuentos para una escapada, on també hi treballaren Jaime Chávarri, Emiliano de Pedraza, José Luis García Sánchez, Manuel Gutiérrez Aragón, Carles Mira, Miguel Ángel Pacheco i Gonzalo Suárez. La seva opera prima, Tú solo, es un drama documental de gènere taurí que va dirigir el 1984. Va morir a Cuba el 1997 d'un atac de cor quan preparava una pel·lícula que anava a dirigir ell mateix.

## Filmografia

* 1975, Cría cuervos
* 1976, El desencanto
* 1976, La ciutat cremada
* 1976 Quiero ser mayor (curtmetratge)
* 1977, A un dios desconocido
* 1979: Mamá cumple cien años
* 1979: El corazón del bosque
* 1981, Función de noche
* 1981, Trágala, perro
* 1981, Bodas de sangre
* 1982, Antonieta
* 1983, Carmen
* 1984, Feroz
* 1984, Río abajo
* 1987, El amor brujo
* 1988, El Dorado
* 1989, Montoyas y Tarantos
* 1989, Juncal
* 1992, El Quijote de Miguel de Cervantes
* 1993, La Lola se va a los puertos
* 1997, Muerte en Granada

## Premis
### Medalles del Cercle d'Escriptors Cinematogràfics

| ! Any | Categoria | Pel·lícula | Resultat |
| 1979 | Millor fotografia | Mamá cumple cien años El corazón del bosque | Guanyador |
| 1981 | Millor fotografia | Conjunt de la seva labor | Guanyador |
* El 1984, Esment Especial al Millor Director Novel en el Festival de Cinema de Sant Sebastià per Tú solo.
* El 1987, Premi Goya a la Millor Fotografia per El amor brujo
* El 1998, el Festival de Cinema Iberoamericà de Huelva el va homenatjar en la seva secció Memorial.
* El 1989, Nominació a Premis Goya Millor Fotografia per Berlín Blues i El Dorado
* El 1990, Nominació a Premis Goya Millor Fotografia per La noche oscura i Montoyas y Tarantos.

## Referències

* ↑ Vidas de cine
* ↑ Muere el cineasta Teo Escamilla, víctima de un infarto, en el hospital de Matanzas, Cuba, El País, 21 de desembre de 1997
* ↑ Gutiérrez Aragón dirigirá para TVE la primera parte del 'Quijote', adaptado por Cela, El País, 29 de març de 1989
* ↑ «Premios del Círculo de Escritores Cinematográficos». El País, 02-02-1980 [Consulta: 27 gener 2019].
* ↑ «Premios del CEC a la producción española de 1981». CEC. Arxivat de l'original el 2020-10-09. [Consulta: 29 març 2019].
* ↑ Sorprendentes decisiones, El País, 24 de setembre de 1984
* ↑ El Festival de Cine de Huelva homenajea a Teo Escamilla, EL País, 24 d'octubre de 1998
# Tenàries

Les Tenàries (en grec antic: Ταινάρια) foren un festival de l'antiga Grècia que celebraven els lacedemonis al Cap Tènar en honor de Posidó, déu de la mar, que rebia l'epítet de Poseidó Tenari (Ταινάριος Ποσειδών). Existia un conjunt especial de sacerdots, els tenaristes (Ταιναρισταί), dedicats a la celebració d'aquesta festivitat.

## Referències

* ↑ Emmy Patsi-Garin. Επίτομο λεξικό Ελληνικής Μυθολογίας (en grec modern). Atenes: Χάρη Πάτση, 1969, p. 684.
# Illzach

Illzach (en alsacià Ìllzig) és un municipi francès, situat a la regió del Gran Est, al departament de l'Alt Rin. L'any 2006 tenia 15.449 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 6.688 | 10.575 | 14.988 | 15.396 | 15.485 | 14.947 |

## Administració

Llista d'alcaldes :
| Període | Identitat | Partit |
| 1983- | Daniel Eckenspieller | UMP |
# Illumise

Illumise és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus bestiola.
En un estudi sobre la diversitat entomològica del món de Pokémon, Illumise i Volbeat foren comparats amb els lampírids de la vida real, un grup d'insectes que destaquen per la seva capacitat de produir llum.

## Referències

* ↑ «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].
* ↑ Kittel, 2018, p. 32 i 33.

## Bibliografia

* Kittel, R. N. «The entomological diversity of Pokémon» (en anglès). Journal of Geek Studies, 5, 2, 2018, pàg. 19-40.

## Enllaços externs

* Illumise a Bulbapedia (anglès)
Espècies de Pokémon :
# The American Economic Review

The American Economic Review és una revista acadèmica d'economia que publica dotze números anualment. És publicada per l'American Economic Association. Es va publicar per primer cop el 1911, i és considerada una de les revistes més prestigioses en el seu camp. L'editor en cap és Pinelopi Koujianou Goldberg (Universitat Yale). L'editor anterior era Robert Moffitt. La revista té la seu a Pittsburgh.
El número de maig de la revista és conegut amb el nom de "Papers and Proceedings". Seleccionar els millors papers i discussions relacionades.

## Referències

* ↑ Oswald, Andrew J. «An Examination of the Reliability of Prestigious Scholarly Journals: Evidence and Implications for Decision-Makers». Economica, 74, 293, 2007, pàg. 21–31. DOI: 10.1111/j.1468-0335.2006.00575.x.
* ↑ Northrup, Cynthia Clark. «American Economic Association». A: The American economy: a historical encyclopedia. 2. ABC-CLIO, 2004, p. 9–10. ISBN 1-57607-866-3.
* ↑ «IDEAS/RePEc h-index for Journals». [Consulta: 11 setembre 2009].
* ↑ «Prestigious economics magazine calls Pittsburgh home». Pittsburgh Post-Gazette, 18-04-2007. Arxivat 20 de febrer 2011 a Wayback Machine.

## Enllaços externs

* The American Economic Review - Lloc web oficial
* Còpies en línia lliures de volums primerencs
# The American Language

The American Language, (o en català "El llenguatge nord-americà") és un llibre escrit per H. L. Mencken que es va publicar el 1919 i se centrava amb el tema de la llengua anglesa tal com es parlava als Estats Units.
Mencken es va inspirar en l'argot dels dependents negres de Washington, així com en Mark Twain, un dels seus autors de capçalera, a més de la pròpia experiència dels carrers de Baltimore, (Maryland). El 1902, Mencken ja feia menció a les "paraules estranyes que es feien servir als Estats Units". Abans del llibre l'autor va escriure diferents articles al The Evening Sun. L'autor es preguntava "Per què ningú intenta escriure una gramàtica de l'idioma que es parla als Estats Units, o sigui, de l'anglès, tal com es parla per la gran majoria de gent comú d'aquella terra". Sembla com si el llibre fos una resposta a la pregunta.
Mencken va seguir la tradició de Noah Webster, que va escriure el primer diccionari anglès de nord-amèrica, i ambdós defensaven els "americanismes" d'una sèrie de crítics anglesos, que abandonaven els americanismes perquè eren pervesions bàrbares i marginals de la llengua mare. Mencken va carregar contra la gramàtica descriptiva d'aquests crítics i "professors" de l'anglès dels Estats Units. Argumentava de manera semblant a Samuel Johnson, que al prefaci del seu diccionari, deia que el llenguatge evoluciona de forma independent als llibres de text.
En les 374 pàgines del llibre s'hi analitzen els orígens de les variacions americanes de l'anglès, la disseminació d'aquestes variacions, els noms nord-americans i l'argot. Segons Mencken, l'anglès dels Estats Units era més acolorit, viu i creatiu que el del Regne Unit.
El llibre va tenir un gran èxit de vendes, segons el mateix Mencken, ja que en els primers mesos se'n van vendre 1.400 exemplars. Les crítiques a l'obra foren molt favorables, excepte una de Stuart Sherman destacat enemic i detractor de Mencken.
Moltes de les fonts i del material de recerca associats a aquesta obra es troben a la col·lecció Mencken a l'Enoch Pratt Free Library a Baltimore (Maryland).

## Bibliografia

* Hobson, Fred. Mencken. Random House, Nova York, 1994.

## Enllaços externs

* "The American Language" - An Inquiry into the Development of English in the United States
* The American Language (1921) Google edition
# Ibn Arabxah

«Ibn Arabxah» té aquests significats:
* Ahmad ibn Arabxah, historiador àrab sirià de Damasc (1389-1450)
* Abnd al-Wahhab ibn Arabxah, erudit àrab
# Terry Rozier

Terry William Rozier III (nascut el 17 de març de 1994 a Youngstown, Ohio) és un jugador de bàsquet nord-americà que pertany a la plantilla dels Boston Celtics de l'NBA. Amb 1,88 metres d'alçària, juga en la posició de base.

## Trajectòria deportiva
### Universitat

Va jugar dues temporades de bàsquet universitari amb els Cardinals de la Universitat de Louisville, en les quals va fer de mitjana 12,9 punts, 4,1 rebots i 2,6 assistències per partit. En la seua primera temporada en els Cardinals va ser inclòs en el millor quintet de novençans de l'Atlantic Coast Conference, després de fer de mitjana 8,8 punts, 3,2 rebots i 1,5 recuperacions.
A l'any següent va liderar la conferència en recuperacions, amb 2,0 per partit, sent inclòs en el segon millor quintet de la conferència. El 30 de març de 2015, ell i el seu company d'equip Montrezl Harrell es van declarar elegibles per al draft de l'NBA, renunciant als dos anys que li quedaven com universitari.

### Professional

El 25 de juny de 2015, va ser seleccionat en la setzena posició del Draft de l'NBA de 2015 pels Boston Celtics. El 27 de juliol de 2015, Rozier va signar el seu contracte de novençà amb els Celtics.

## Referències

* ↑ sports-reference.com Terry Rozier Stats, consultat en juliol de 2015
* ↑ gocards.com Terry Rozier Bio Arxivat 2015-03-27 a Wayback Machine., consultat en juliol de 2015
* ↑ sports-reference.com 2014-15 Atlantic Coast Conference Leaders, consultat en juny de 2015
* ↑ courier-journal.com Rozier, Harrell on media's All-ACC 2nd team, consultat en juliol de 2015
* ↑ ESPN.com Harrell, Rozier leaving Louisville, consultat en juliol de 2015
* ↑ NBA.com Celtics Sign 2015 First Round Draft Picks Terry Rozier and R.J. Hunter, consultat en juliol de 2015

## Enllaços externs

* Fitxa universitària en gocards.com Arxivat 2015-03-27 a Wayback Machine. (anglès)
# Terry Venables

Terence Frederick Venables, conegut com a Terry Venables (Londres, 6 de gener del 1943 – 25 de novembre de 2023) fou un futbolista i entrenador de futbol anglès.
Com a futbolista jugà a diversos clubs londinencs, com ara el Chelsea FC, on es formà com a futbolista, o Tottenham Hotspur FC, Queens Park Rangers FC i Crystal Palace FC, dels que també en fou entrenador. Fou aquesta segona tasca en la qual Venables més reeixí. Destacà la seva etapa al FC Barcelona on fou campió de lliga, trencant una ratxa d'onze anys sense aquest trofeu al club, i finalista de la Copa d'Europa. També fou seleccionador de la selecció de futbol d'Anglaterra i de la d'Austràlia. Com a futbolista havia estat dos cops internacional per Anglaterra.

## Trajectòria esportiva

Com a jugador
* Chelsea FC: 1958–1960 (categories inferiors)
* Chelsea FC: 1960–1966
* Tottenham Hotspur FC: 1966–1969
* Queens Park Rangers FC: 1969–1974
* Crystal Palace FC: 1974–1976
* St Patrick's Athletic: 1977
Com a entrenador
* Crystal Palace FC: 1976–1980
* Queens Park Rangers: 1980–1984
* FC Barcelona: 1984–1987
* Tottenham Hotspur FC: 1987–1991
* Selecció de futbol d'Anglaterra: 1993–1996
* Selecció de futbol d'Austràlia: 1997–1998
* Crystal Palace FC: 1998–1999
* Middlesbrough FC: 2000–2001
* Leeds United: 2002–2003
* Selecció de futbol d'Anglaterra: 2006–2007 (assistent)

## Palmarès

Com a jugador
* Copa de la lliga anglesa de futbol: 1965 (Chelsea)
* Copa anglesa de futbol: 1967 (Tottenham Hotspur)
Com a entrenador
* Lliga espanyola de futbol: 1984-85 (FC Barcelona)
* Copa anglesa de futbol: 1991 (Tottenham Hotspur)

## Bibliografia

* Venables, T & Hanson, N (1995) Venables: The Autobiography ISBN 0-14-024077-2
* Venables, T (1996) Venables' England: The Making of the Team ISBN 0-7522-1664-3
* - (1997) The Best Game in the World ISBN 0-09-918562-8
* "Once héroes y el mánager", de Gordon Williams i Terry Venables. Barcelona, 1985, Diari Sport. ISBN 84-398-3790-9.

## Referències

* ↑ Padilla, Toni. «Mor als 80 anys Terry Venables, l'entrenador de la lliga de Valladolid i la maleïda final de Sevilla», 26-11-2023. [Consulta: 26 novembre 2023].

## Enllaços externs

* Perfil a Mundo Deportivo
# Takashi Kawanishi

Takashi Kawanishi, és un exfutbolista japonès.

## Selecció japonesa

Takashi Kawanishi va disputar 3 partits amb la selecció japonesa.

## Enllaços externs

* Japan National Football Team Database
# Takashi Kano

Takashi Kano (Prefectura de Tòquio, Japó, 31 d'octubre de 1920 - 4 de juny de 2000) fou un futbolista japonès que va disputar set partits amb la selecció japonesa.

## Enllaços externs

* Japan National Football Team Database
# Theragra

Theragra és un gènere de peixos pertanyent a la família dels gàdids.

## Distribució geogràfica

Theragra chalcogramma es troba al Pacífic nord (des de Kivalina -Alaska- fins al sud del mar del Japó i Califòrnia -els Estats Units-) i Theragra finnmarchica a l'Atlàntic nord-oriental (els extrems septentrionals de Noruega i Rússia al mar de Barentsz).

## Taxonomia

* Theragra chalcogramma (Pallas, 1814)
* Theragra finnmarchica (Koefoed, 1956)

## Referències

* ↑ The Taxonomicon (anglès)
* ↑ GBIF (anglès)
* 1 2 Catalogue of Life (anglès)
* ↑ Pallas, P. S., 1814. Zoographia Rosso-Asiatica, sistens omnium animalium in extenso Imperio Rossico et adjacentibus maribus observatorum recensionem, domicilia, mores et descriptiones anatomen atque icones plurimorum. 3 vols. (1811-1814). Petropoli. Zool. Rosso-Asiatica v. 3: i-vii + 1-428 + index (I-CXXV), Pls. 1, 13, 14, 15, 20 and 21.
* ↑ BioLib (anglès)
* ↑ AQUATAB
* ↑ World Register of Marine Species (anglès)
* ↑ FishBase (anglès)
* ↑ UNEP-WCMC Species Database (anglès)

## Enllaços externs

* Encyclopedia of Life (anglès)
# Teorema de Plancherel

El teorema de Plancherel permet estendre la transformada de Fourier a les funcions de quadrat sumable. Va ser demostrat pel matemàtic Michel Plancherel.
Sigui $f\,$ una funció de quadrat sumable sobre $\mathbb {R}$ i sigui A>0. Es pot definir la transformada de Fourier de la funció truncada a [-A,A]:
    ${\hat {f}}_{A}(\omega )={\frac {1}{\sqrt {2\pi }}}\int _{-A}^{A}f(x)\,e^{-i\omega x}\,dx$
Llavors quan A tendeix a infinit, les funcions ${\hat {f}}_{A}$ convergeixen en mitjana quadràtica (és a dir per a la norma ||.||²) cap a una funció que es nota ${\hat {f}}$ i que s'anomena transformada de Fourier (o de Fourier-Plancherel) de $f\,$.
A més a més es verifica la fórmula de la transformada inversa de Fourier: la funció ${\hat {f}}$ és ella mateixa de quadrat sumable i
    $f={\underset {A\mapsto +\infty }{\lim \limits _{\|\;\|_{2}}}}\left[{\frac {1}{\sqrt {2\pi }}}\,\int _{-A}^{A}{\hat {f}}(w)\,e^{iwx}\,dw\right]$
Així la transformació de Fourier-Plancherel defineix un automorfisme de l'espai L², que a més, aquí és una isometria
$\|f\|_{2}=\|{\hat {f}}\|_{2}$
Aquesta definició és compatible amb la definició habitual de la transformada de Fourier de les funcions integrables.
El teorema de Plancherel es generalitza en el cas on la transformada de Fourier està definida sobre grups, es poden citar els grups abelians localment compactes (vegeu Dualitat de Pontryagin) o encara més simplement els grups abelians finits (vegeu Anàlisi harmònica sobre un grup abelià finit).

## Referències

* ↑ Plancherel, Michel (1910) "Contribution a l'etude de la representation d'une fonction arbitraire par les integrales définies," Rendiconti del Circolo Matematico di Palermo, vol. 30, pages 298-335
# Tampichthys rasconis

Tampichthys rasconis és una espècie de peix cipriniforme de la família dels ciprínids.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D.E., 1990. A working list of fishes of the world. Copies available from D.E. McAllister, Canadian Museum of Nature, P.O. Box 3443, Ottawa, Ontario K1P 6P4, Canadà. 2661 p. plus 1270 p. Index
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Theo de Rooij

Theo de Rooij (Harmelen, 25 d'abril de 1957) va ser un ciclista neerlandès, que fou professional entre 1980 i 1990. La seva principal victòria és la Volta a Alemanya de 1982. Entre 1986 i 2007 va fer de mànager a l'equip Rabobank ProTeam de l'UCI ProTour.

## Palmarès

* 1978
** Campió del món universitari
** 1r a la Rheinland-Pfalz Rundfahrt
** 1r a la Volta a Eslovàquia
* 1979
** 1r a la Ronde van Noord-Holland
** Vencedor d'una etapa de la Volta a la RDA
* 1980
** 1r al Campionat de Flandes
** Vencedor d'una etapa del Tour de Romandia
* 1981
** 1r al Grand Prix de l'Union
** Vencedor d'una etapa de la Setmana Catalana
* 1982
** 1r a la Volta a Alemanya i vencedor d'una etapa
** 1r al Trofeu Laigueglia
** Vencedor d'una etapa de la Volta a Suïssa
* 1983
** 1r al Grand Prix de l'Union
** 1r al Tour d'Hainaut Occidentale
* 1984
** 1r a Profronde de Stiphout
* 1985
** 1r a Mijl van Mares
** Vencedor d'una etapa de la Setmana Catalana
** Vencedor d'una etapa de la Volta a Noruega
* 1989
** Vencedor d'una etapa de la Volta a Luxemburg
** Vencedor d'una etapa de la Volta als Països Baixos

### Resultats al Tour de França

* 1981. 39è de la classificació general
* 1982. 19è de la classificació general
* 1983. 29è de la classificació general
* 1984. 59è de la classificació general
* 1985. 80è de la classificació general
* 1987. 91è de la classificació general
* 1988. Abandona (18a etapa)
* 1989. 125è de la classificació general

### Resultats al Giro d'Itàlia

* 1987. 111è de la classificació general
* 1988. 79è de la classificació general
* 1990. 161è de la classificació general

### Resultats a la Volta a Espanya

* 1985. 38è de la classificació general

## Enllaços externs

* Fitxa de Theo de Rooij a sitiodeciclismo.net
# Temporada del 2011 de pilota valenciana

Heus ací un resum de les principals competicions de Pilota valenciana jugades íntegrament o acabades l'any 2011.

## Professionals
### Escala i corda

| Competició | Campió | Subcampió |
| Circuit Bancaixa | Miguel i Dani | Núñez, Tato i Santi |
| Individual | Álvaro | Soro III |
| Copa Diputació | Genovés II i Raül II | Álvaro i Sarasol II |
| Trofeu Milar | Álvaro | Jesús |
| Trofeu Diputació de Castelló | Soro III i Dani | Núñez, Raül II i Santi |
| Màsters Ciutat de València | Soro III, Javi i Tino | Álvaro, Jesús i Tomàs II |
| Trofeu Ciutat de Dénia | Miguel, Tato i Tomàs II | Cervera, Dani i Solaz |
| Trofeu Ciutat de Llíria | Álvaro i Dani | Miguel i Fèlix |
| Trofeu Hnos. Viel | Adrián I, Javi i Tomàs II | Álvaro i Tato |
| Trofeu Mancomunitat de la Ribera Alta | Álvaro i Jesús | León i Dani |
| Trofeu Nadal de Benidorm | León, Dani i Santi | Álvaro, Tato i Tomàs II |
| Trofeu Universitat de València | Núñez, Nacho i Solaz | Santi II, Fèlix i Héctor |
| Trofeu Vidal | Álvaro, Dani i Héctor | Miguel, Fèlix i Jesús |
| Trofeu Superdeporte | Cervera, Tato i Pere | Fageca, Raül II i Hèctor |
| Trofeu Caixa-Rural de Vila-real | Soro III, Tato i Hèctor | Cervera, Dani i Herrera |
| Trofeu Tio Pena de Massamagrell | Cervera, Fèlix i Tino | Núñez, Jesús i Santi |

### Frontó

| Competició | Campió | Subcampió |
| Trofeu President de la Diputació de València | Álvaro i Puchol II | Núñez i Montesa |

### Galotxa

| Competició | Campió | Subcampió |
| Trofeu Moscatell | Marcos, Fèlix i Tino | Miguel i Dani |

### Raspall

| Competició | Campió | Subcampió |
| Individual | Waldo | Armando |
| Campionat per equips | Waldo, Sidahmed | Josep, Alberto |
| Trofeu Gregori Maians | Josep i Alberto | Virgi i Moro |
| Mancomunitat de municipis de la Safor | Waldo i Xoto | Blasco i Coeter II |

## Aficionats
### Escala i corda

| Competició | Campió | Subcampió |
| Lliga Caixa Popular | Rodrigo i Carlos II | Carlos i Víctor II |

### Frontó

| Competició | Campió | Subcampió |
| Individual | Adrian | Víctor |
| Parelles | Salva i Montesa | Pasqual II i Zarzo |

### Galotxa

| Competició | Campió | Subcampió |
| El Corte Inglés | Ovocity-Marquesat d'Alfarp | Caja Campo Godelleta |
| Interpobles | Aj. de Beniparrell | Electrofassar Massalfassar |
| Supercopa | El Manar Massalfassar | Ovocity-Marquesat d'Alfarp |
| Copa Generalitat | CP Massalfassar | CP Godelleta |

### Llargues

| Competició | Campió | Subcampió |
| Lliga a Llargues d'Alacant | Tibi | Sella |

#### Palma

| Competició | Campió | Subcampió |
| Lliga a Palma | Tibi | Murla |

### Perxa

| Competició | Campió | Subcampió |
| Lliga a Perxa | Tibi | Castell de Castells |

### Raspall

| Competició | Campió | Subcampió |
| Autonòmic de Raspall al carrer | Rafelbunyol | Bicorp |
| Autonòmic de Raspall en trinquet | | |
| Precedit per: Temporada del 2010 de pilota valenciana | Temporada del 2011 de pilota valenciana 2011 | Succeït per: Temporada del 2012 de pilota valenciana |